El Dorado (film, 1966)
<s>El Dorado je američki vestern film snimljen 1966. godine u režiji Howarda Hawksa, kome je to pretposljednje ostvarenje u filmografiji.</s><s>Predstavlja adaptaciju romana The Stars in Their Courses Harryja Browna.</s><s>Protagonist, čiji lik tumači John Wayne, je iskusni revolveraš koji dolazi u gradić El Dorado gdje ga je lokalni bogataš (čiji lik tumači Ed Asner) angažirao da mu riješi problem sa jednom porodicom.</s><s>Lokalni šerif (čiji lik tumači Robert Mitchum) je revolverašev stari prijatelj, pa će to, kao i niz okolnosti, natjerati revolveraša da se okrene protiv poslodavca te dovesti do spektakularnog završnog obračuna.</s><s>Scenario za film je napisala ugledna književnica Leigh Brackett koja se ispočetka nastojala držati predloška u kome protagonist na kraju gine.</s><s>Međutim, kako je snimanje trajalo, tako je Hawks sve više inzistirao na izmjenama, i to onima koje su pokazivale frapantnu sličnost likova i radnje sa Hawksovim ranijim vestern-hitom Rio Bravo iz 1959. godine.</s><s>Kada se film pojavio u kino-dvoranama to nije promaklo kritičarima koji su ga proglasili neslužbenim remakeom.</s><s>Publika, međutim, nije previše marila za nedostatak originalnosti, te je El Dorado postao solidan komercijalni hit.</s><s>Hawks je četiri godine kasnije sličan zaplet iskoristio i za svoj posljednji film Rio Lobo, u kome se uz Wayne pojavljuje Mitchumov sin Christopher.</s>

<s>Uloge</s>

<s>John Wayne ...</s><s>Cole Thornton
Robert Mitchum ...</s><s>Šerif J.P. Harrah
James Caan ...</s><s>Alan Bourdillion Traherne, zvani "Mississippi"
Arthur Hunnicutt ...</s><s>Bull Harris
Charlene Holt ...</s><s>Maudie
Michele Carey ...</s><s>Josephine "Joey" MacDonald
Ed Asner ...</s><s>Bart Jason
Christopher George ...</s><s>Nelson McLeod
R. G. Armstrong ...</s><s>Kevin MacDonald
Paul Fix ...</s><s>Dr. Miller
Robert Donner ...</s><s>Milt (McLeodova banda)
Jim Davis ...</s><s>Jim Purvis (Bart Jasonov predradnik)
Adam Roarke ...</s><s>Matt MacDonald
Johnny Crawford ...</s><s>Luke MacDonald
John Mitchum ...</s><s>Elmer (Jasonov barmen)
Chuck Roberson ...</s><s>Jasonov revolveraš
Don Collier ...</s><s>Zamjenik Joe Braddock
Olaf Wieghorst ...</s><s>Swede Larsen</s>

<s>Izvori
Napomene</s>

<s>Fusnote</s>

<s>Literatura</s>

<s>Vanjske veze</s>

<s>Američki filmovi
Vestern-filmovi
Authority control 2</s>

